4.การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

บริษัทฯ
ประกอบธุรกิจพัฒนาอสังหาริมทรัพย์โดยการพัฒนาที่ดินเพื่อนำมาจัดจำหน่ายในรูปแบบของทาวน์เฮ้าส์

บ้านเดี่ยว และคอนโดมิเนียม โดยมีกลุ่มลูกค้าทุกระดับ
ซึ่งส่วนใหญ่จะอยู่ในกลุ่มที่มีรายได้ปานกลางขึ้นไป

บริษัทฯมีการดำเนินการพัฒนาอสังหาริมทรัพย์ ในทำเลต่างๆ
นอกจากการพัฒนาโครงการเพื่อจำหน่ายภายใต้การบริหารงานของบริษัทฯ และบริษัทย่อยแล้ว
บริษัทฯ ยังมีนโยบายในการลงทุนในโครงการอสังหาริมทรัพย์ต่างๆที่มีศักยภาพ
ทั้งนี้โครงการที่อยู่ภายใต้การดำเนินการของบริษัทฯ นั้นมีอยู่หลายโครงการ
ซึ่งแต่ละโครงการจะมีลักษณะรูปแบบ และทำเลที่ตั้ง แตกต่างกันออกไป โดยมีรายละเอียดดังนี้

  โครงการมาย วิลล่า บางนา

โครงการมาย วิลล่า บางนา ประกอบด้วยอาคารทั้งสิ้น 3 อาคาร (อาคารเอ อาคารบี อาคารซี)
โดยแบ่งเป็นอาคารสำนักงาน 1 อาคาร ประกอบด้วยสำนักงานจำนวน 60 ห้อง และ
อาคารที่พักอาศัย 2 อาคาร ประกอบด้วยห้องชุดพักอาศัย 718 ห้องชุด ตั้งอยู่บนที่ดินจำนวน 17 ไร่
1 งาน 80 ตารางวา บนถนนสรรพาวุธ เขตบางนา กรุงเทพฯ
ซึ่งเป็นโครงการที่พัฒนาเสร็จเรียบร้อยแล้วตั้งแต่ปี 2536
สำหรับโครงการในส่วนของอาคารสำนักงานนั้นได้เริ่มจำหน่ายตั้งแต่ปี 2542
และในส่วนของห้องชุดนั้นบริษัทฯ
ได้ดำเนินการพัฒนาและปรับปรุงห้องชุดที่ยังคงเหลืออยู่ใหม่เพื่อทำการจำหน่ายให้แก่ลูกค้าและผู้สนใจทั่วไป
กลุ่มลูกค้าเป้าหมายของบริษัทฯ สำหรับในส่วนของห้องชุดจะเป็นกลุ่มลูกค้าที่มีรายได้ปานกลางและสูง
ซึ่ง ณ วันที่ 31 ธันวาคม 2553 มีจำนวนห้องชุดพักอาศัยคงเหลือขายจำนวน 12 ยูนิต

โครงการมายโฮม เทพารักษ์

โครงการประเภททาวน์เฮ้าส์สร้างเสร็จ จำนวน 194 หลัง ตั้งอยู่บนที่ดินจำนวน 19 ไร่ 3 งาน
17 ตารางวา ติดถนนเทพารักษ์ ก.ม. 1 ตำบลสำโรงเหนือ อำเภอเมือง จังหวัดสมุทรปราการ
ภายในโครงการประกอบด้วยอาคารทาวน์เฮ้าส์ 3 ชั้นจำนวน 194 หลัง และคลับเฮ้าส์
ที่ผ่านมาบริษัทได้ทำการพัฒนาและปรับปรุงโครงการเพื่อจำหน่าย ซึ่งกลุ่มลูกค้าเป้าหมายของบริษัทฯ
จะเป็นลูกค้าที่มีรายได้ปานกลาง ทั้งนี้ ณ วันที่ 31 ธันวาคม 2553 มีจำนวนทาวน์เฮ้าส์ทั้งหมด 194
หลัง คงเหลือขาย 5 หลัง

โครงการมายโฮม สุวินทวงศ์

โครงการจัดสรรที่ดินพร้อมที่พักอาศัย ตั้งอยู่บนที่ดินจำนวน 117 ไร่ 1 งาน 41 ตารางวา
อยู่ระหว่างการก่อสร้างบ้านตัวอย่าง และได้ทำการปรับที่ดินในเบื้องต้นสำหรับการก่อสร้างแล้ว
โดยได้ออกแบบผังโครงการเรียบร้อยแล้ว ทั้งนี้กลุ่มลูกค้าเป้าหมายของบริษัทฯ
จะเป็นกลุ่มลูกค้าที่มีรายได้ปานกลางถึงสูง

โครงการมายโฮมเชียงใหม่

โครงการบ้านเดี่ยว จำนวน 3 เฟส รวม 500 ยูนิต บนที่ดินจำนวน 167-2-2 ไร่ ตั้งอยู่ที่
ตำบลแม่สา อำเภอแม่ริม จังหวัดเชียงใหม่ โดยเป็นโครงการพัฒนาอสังหาริมทรัพย์ของ บริษัท
ณัฐนันท์พัฒนา จำกัด ซึ่งเป็นบริษัทย่อยของบริษัทฯ
โดยมีกลุ่มลูกค้าเป้าหมายเป็นผู้มีรายได้ปานกลางไปถึงรายได้สูง
ในปัจจุบันที่ดินเฟส1ของโครงการดังกล่าว
ได้รับการถมที่ดินเป็นที่เรียบร้อยแล้วและอยู่ระหว่างการวางระบบสาธารณูปโภค

รายละเอียดโครงการของบริษัทฯ และบริษัทย่อย

[TABLE]

ในการก่อสร้างโครงการต่าง ๆ ของบริษัทฯ ที่ผ่านมานั้น บริษัทฯ ได้ทำการว่าจ้างบริษัทอื่น ๆ
โดยมีรายละเอียดดังนี้

+------------+----------------+--------------------------+-----------+
| โครงการ    | บริษัทผู้ออกแบบ /  | ผู้รับเหมาก่อสร้าง            | ผ         |
|            | ถอดแบบ         |                          | ู้ดูแลการขาย |
+------------+----------------+--------------------------+-----------+
| มายโฮมทาวน์ | บจ. อะคีเทค     | บจ. ซุปเปอร์สปีด คอนสตรัคชั่น  | บมจ.เ     |
| เทพารักษ์    | แอนด์ แอสโซซีเอท |                          | อเวอร์แลนด์ |
+------------+----------------+--------------------------+-----------+
|            |                | บจ. สมาร์ทเทคนิค           |           |
+------------+----------------+--------------------------+-----------+
| มายโฮม     | บจ. ซี.ซี.ดับบลิว  | บจ. อธิปพรกรุ๊ฟ – ถมดิน      | บมจ.เ     |
| สุวินทวงศ์    |                |                          | อเวอร์แลนด์ |
+------------+----------------+--------------------------+-----------+
|            |                | หจก. นพวงศ์ เซอร์วิส – ถมดิน |           |
+------------+----------------+--------------------------+-----------+
|            |                | หจก. พี.ที. สถาปัตย์ -       |           |
|            |                | สร้างสะพาน                |           |
|            |                |                          |           |
|            |                | บจ.                      |           |
|            |                | ซุปเปอร์สปีดคอนสตรัคชั่น-ทำถนน |           |
|            |                |                          |           |
|            |                | บมจ.ไดอิจิ คอร์ปอเรชั่น-ทำรั้ว  |           |
|            |                |                          |           |
|            |                | บจ.ว.มัฆวาน-วางท่อประปา    |           |
+------------+----------------+--------------------------+-----------+
| มายโฮม     | บจ. เอส เค     | คุณชูศักดิ์ ศรีมูล -            | บจ.       |
| เชียงใหม่    | พลัสวาย         | ก่อสร้างซุ้มประตู             | ณัฐนันท์พัฒนา |
|            |                |                          |           |
|            |                | คุณวรรธนันท์ แก้วมา -        |           |
|            |                | ก่อสร้างสำนักงานขาย         |           |
|            |                |                          |           |
|            |                | คุณเกรียงไกร จินประพัฒน์ –    |           |
|            |                | งานถนนเข้าสู่ โครงการ       |           |
+------------+----------------+--------------------------+-----------+

4.2 การตลาดและภาวะการแข่งขัน

กลยุทธ์ทางการตลาด

- ในด้านผลิตภัณฑ์ ในส่วนของโครงการที่มีการพัฒนาไปแล้วบริษัทฯ
ได้ว่าจ้างผู้รับเหมาก่อสร้างที่ชำนาญเพื่อทำการซ่อมบำรุง ออกแบบ ปรับปรุง และตกแต่งอาคาร
บ้าน ที่มีอยู่เดิมรวมทั้งคำนึงถึงประโยชน์ใช้สอยตามความต้องการของผู้บริโภค
อีกทั้งปรับเปลี่ยนและเลือกใช้ผลิตภัณฑ์ที่มีรูปแบบดีไซน์สวยงามและมีคุณภาพเพื่อความพร้อมของสินค้าก่อนขาย
ทำให้ลูกค้าเกิดความมั่นใจ และตัดสินใจได้ง่ายขึ้น กลยุทธ์ทางการตลาด
จะเน้นด้านการสร้างคุณภาพและคงทนของสินค้าในระยะยาว เพื่อให้ลูกค้าเกิดความไว้วางใจ
และบ่งบอกถึงมาตรฐานของบริษัทฯ ในการพัฒนาโครงการอื่น ๆ ต่อไปในอนาคต

- บริษัทฯ จะพิจารณาถึงศักยภาพของทำเลในการพัฒนาโครงการแต่ละรูปแบบ
โดยศึกษาถึงความเจริญของสิ่งอำนวยความสะดวกของระบบสาธารณูปโภคจากภาครัฐที่จะลงทุนก่อสร้าง
การวิเคราะห์กลุ่มลูกค้า และความต้องการของลูกค้าในแต่ละทำเล ทั้งนี้เพื่อให้สินค้าของบริษัทฯ
เข้ากับรูปแบบการใช้ชีวิตของกลุ่มลูกค้าของบริษัทฯ และทำให้บริษัทฯ มีต้นทุนในการพัฒนาที่ดินที่ไม่สูง

- บริษัทฯ จะคำนึงถึงสภาพการแข่งขันในแต่ละทำเล
เพื่อสร้างข้อได้เปรียบในการแข่งขันกับคู่แข่งขันในทำเลเหล่านั้น

- บริษัทฯ จะให้ความสำคัญในการนำเสนอสิ่งที่ดีของโครงการ
อันเป็นจุดขายแก่ลูกค้าอย่างสม่ำเสมอ ทั้งในการโฆษณาและการประชาสัมพันธ์อย่างต่อเนื่อง
การติดตั้งสิ่งอำนวยความสะดวกภายในโครงการอีกทั้งได้ดำเนินการส่งเสริมการขายให้สอดคล้องกับกำลังซื้อของลูกค้าในแต่ละช่วงเวลาด้วย

- บริษัทฯ จะรักษาคุณภาพของการให้บริการลูกค้าให้สม่ำเสมอโดยตลอด เช่น
ในส่วนของการให้บริการหลังการขายอย่างต่อเนื่องเพื่อสร้างความสัมพันธ์ที่ดีของลูกค้าต่อโครงการของบริษัทฯ
ทั้งระยะสั้นและระยะยาวต่อไป

  จุดเด่นทางการตลาด

- รูปแบบของบ้านเน้นประโยชน์เนื้อที่ใช้สอย คุณภาพ ความสง่างาม และความเป็นเอกลักษณ์
โดยบริษัทฯ จะทำการสำรวจตลาดอย่างต่อเนื่อง เพื่อใช้เป็นข้อมูลให้ฝ่ายออกแบบของบริษัทฯ
สามารถออกแบบบ้านให้มีรูปแบบที่ทันสมัย
และตรงตามความต้องการของลูกค้าในเรื่องของประโยชน์ใช้สอย

- การติดตั้งสิ่งอำนวยความสะดวกต่าง ๆ ที่ทันสมัยให้แก่ลูกค้า
เช่นโทรศัพท์อินเตอร์เน็ตความเร็วสูง ระบบรักษาความปลอดภัยที่ทันสมัย
ตลอดจนสิ่งอำนวยความสะดวกต่าง ๆ ภายในโครงการ

- ระดับราคาและประเภทสินค้า สามารถตอบสนองความต้องการได้ทุกระดับ
เนื่องจากสินค้าของบริษัทฯ มีความหลากหลาย ไม่ว่าจะเป็น บ้านเดี่ยว ทาวน์เฮ้าส์
หรือคอนโดมิเนียม และในแต่ละโครงการที่บริษัทฯ ดำเนินการ
จะมีการตั้งราคาให้มีความหลากหลายเพื่อให้สามารถตอบสนองความต้องการของลูกค้าได้อย่างครอบคลุมทุกกลุ่ม

- ทุกโครงการอยู่ในทำเลที่ตั้งที่ดี อยู่ในแหล่งธุรกิจและชุมชน และใกล้กับระบบขนส่งที่ทันสมัย
ไม่ว่าจะเป็น ทางด่วน รถไฟฟ้า และรถไฟใต้ดิน ทำให้ลูกค้าของบริษัทฯ
ได้รับความสะดวกสบายในการเดินทาง

การจำหน่ายและช่องทางการจำหน่าย

-
รูปแบบของการขายโดยทีมงานขายประจำซึ่งดำเนินงานขายทั้งประจำที่สำนักงานขายภายในโครงการ
(Counter Sales) และการขายตรง (Direct Sales)
เพื่อครอบคลุมและให้ความสะดวกแก่ลูกค้า
โดยทีมงานขายจะรับผิดชอบตั้งแต่การวางแผนการขายและนำเสนอรายละเอียดของโครงการที่เหมาะสมกับความต้องการของลูกค้าแต่ละราย
โดยจะมีการวิเคราะห์ และกำหนดกลุ่มลูกค้าเป้าหมาย
และจะใช้กลยุทธ์ทางด้านการตลาดและการขาย
เพื่อให้เข้าถึงกลุ่มลูกค้าดังกล่าวให้ได้ประสิทธิภาพสูงสุด

- รูปแบบของการขายโดยทีมงานอิสระ (Direct Sales)
ซึ่งแนะนำลูกค้าของตนเองที่มีความต้องการอสังหาริมทรัพย์ที่ตรงกับโครงการที่บริษัทฯ พัฒนาอยู่

- การใช้โฆษณาในลักษณะที่สามารถใช้ได้กับหลาย ๆ
โครงการซึ่งส่งผลให้ต้นทุนค่าโฆษณาลดลงแต่ยังคงมีประสิทธิภาพและประสิทธิผลที่ดี การใช้
E-Marketing เพิ่มช่องทางการจัดจำหน่ายโดยสร้าง Web-Site ของบริษัทฯ
เพื่อโฆษณาประชาสัมพันธ์แก่ลูกค้าที่สนใจ

- การส่งเสริมการขายเพื่อให้สอดคล้องกับภาครัฐที่สนับสนุนให้ประชาชนจัดซื้อที่อยู่อาศัย เช่น
ยกเว้นค่าธรรมเนียมโอนกรรมสิทธิ์ การทำ Co-promotion ร่วมกับคู่ค้า สถาบันการเงิน
จัดเงื่อนไขพิเศษ เช่นการให้สินเชื่อดอกเบี้ยต่ำ, ฟรีดาวน์,
ข้อเสนอพิเศษสำหรับลูกค้าที่อยู่อาศัยด้วยอัตราดอกเบี้ยต่ำคงที่ระยะสั้น 1 ปีแรก
และสามารถกู้ได้100% รวมทั้งโครงการของบริษัทมีการตกแต่งพร้อมเฟอร์นิเจอร์เข้าอยู่
ซึ่งในอนาคตบริษัทฯ ก็จะมีการคิดรูปแบบการส่งเสริมการขายที่แตกต่างออกมาเรื่อยๆ
ตามภาวะการแข่งขันของอุตสาหกรรม

นอกเหนือจากการขายตามปกติ บริษัทฯ
จะมีการนำโครงการเข้าร่วมแสดงในนิทรรศการอสังหาริมทรัพย์ ที่จัดโดยผู้จัดที่มีชื่อเสียง
และมีความชำนาญในการดำเนินการเป็นประจำตามฤดูกาลขายที่พิจารณาแล้วว่าเหมาะสมกับการขายของแต่ละโครงการ

4.3 ลักษณะของลูกค้า

ลูกค้าของบริษัทฯ ประกอบด้วยบุคคลจากหลายอาชีพและหลายระดับรายได้
ส่วนใหญ่จะเป็นระดับกลางถึงสูง
จากวิกฤตการณ์เศรษฐกิจในช่วงที่ผ่านมาผู้บริโภคจำนวนมากจะใช้ความระมัดระวังในการตัดสินใจซื้อบ้านมากขึ้น
เนื่องจากซื้อบ้านแล้วไม่ได้รับการส่งมอบตามสัญญา ทำให้ลูกค้าจำเป็นต้องศึกษาข้อมูลมากขึ้น
เนื่องจากลูกค้าที่ซื้อบ้านเป็นกลุ่มที่ซื้อเพื่อต้องการอยู่อาศัยจริง ไม่ได้ซื้อเพื่อเก็งกำไร ทางบริษัทฯ
มีนโยบายและมีความตั้งใจที่จะสร้างความประทับใจในการให้บริการแก่ลูกค้าเหล่านี้ไปตลอด
โดยมีส่วนบริการหลังการขายเป็นผู้รับผิดชอบในการสร้างความสัมพันธ์ที่ดีกับลูกค้าใหม่
รักษาความสัมพันธ์ที่ดีกับลูกค้าเก่า และดูแลหรือให้บริการซ่อมแซมอุปกรณ์ ระบบไฟฟ้า น้ำประปา
มีการรับประกันความเสียหายระหว่างอยู่อาศัยเป็นระยะเวลา 1 ปี
อีกทั้งมีการประชาสัมพันธ์ความคืบหน้าของโครงการในการก่อสร้าง
การติดตามให้บริการแก่ลูกค้าตั้งแต่ขั้นตอนตัดสินใจซื้อจนถึงการส่งมอบ
ตลอดจนดูแลการบริหารโครงการเมื่อลูกค้าเข้าไปอาศัยแล้ว ให้เกิดความสะดวกสบาย
มีสภาพความเป็นอยู่ที่ดีไปตลอด

กลุ่มลูกค้าเป้าหมาย

- กลุ่มลูกค้าที่มีรายได้ประจำและต่อเนื่อง เช่น พนักงานบริษัท ธนาคาร ข้าราชการ ฯลฯ

- กลุ่มลูกค้าที่มีรายได้สูงหรือเป็นเจ้าของธุรกิจ

  - กลุ่มลูกค้าในพื้นที่โครงการโดยรอบ และกลุ่มลูกค้าเดิมที่อาศัยอยู่ไม่เกิน 5 – 10 กิโลเมตร
  จากโครงการ เนื่องจาก

  ลูกค้าจะมีความคุ้นเคยกับเส้นทางและสถานที่ตั้งโครงการ

- กลุ่มลูกค้าที่มีความต้องการโครงการที่มีสภาพแวดล้อมที่ดีขึ้น
หรือมีความพอใจในรูปแบบของโครงการ และ

  สามารถเดินทางได้สะดวก

  นโยบายการตั้งราคา

  - การสำรวจราคาตลาดของโครงการอื่น ๆ ซึ่งเป็นโครงการลักษณะเดียวกัน
  หรือใกล้เคียงกับของบริษัทฯ แล้วจึงกำหนดราคา
  โดยพิจารณาจากต้นทุนและค่าใช้จ่ายในการพัฒนาโครงการ เพื่อที่บริษัทฯ
  จะได้สามารถแข่งขันกับผู้ประกอบการรายอื่นได้ เนื่องจากบริษัทฯ มองว่าคู่แข่งของบริษัทฯ
  จะได้แก่ โครงการที่อยู่ใกล้เคียงโครงการของบริษัทฯ ไม่ได้มองเฉพาะเป็นบริษัทใดบริษัทหนึ่ง

  - การพิจารณากำลังซื้อในตลาด
  และการแบ่งเบาภาระการผ่อนชำระเงินดาวน์ในแต่ละงวดและระยะเวลาการผ่อนชำระ
  เพื่อให้ลูกค้าสามารถผ่อนชำระเงินดาวน์โดยไม่มีปัญหา โดยการให้บริการในส่วนนี้ ทางบริษัทฯ
  ได้รับความร่วมมือจากธนาคารพาณิชย์ในประเทศในการให้สินเชื่อแก่ลูกค้าของบริษัทฯ
  ที่มีความประสงค์จะซื้อบ้าน แต่ยังไม่มีกำลังซื้อเพียงพอ

4.4 ภาวะอุตสาหกรรมและการแข่งขัน

ภาวะอุตสาหกรรม

ภาวะอุตสาหกรรมในภาคธุรกิจอสังหาริมทรัพย์ในปี2553
โครงการพัฒนาที่อยู่อาศัยประเภทคอนโดมิเนียมเป็นโครงการที่ประสบความสำเร็จทางด้านการขายและมีการเจริญเติบโตอย่างสูงในปีที่ผ่านมา
ทั้งนี้โครงการส่วนใหญ่มีจุดขายที่ไม่แตกต่างกันมากนัก โดยทำเลจะอยู่ใกล้แนวรถไฟฟ้า
และแหล่งชุมชนเมืองเป็นหลัก

การเจริญเติบโตในโครงการประเภทคอนโดมิเนียมในปีที่ผ่านมา
ส่วนหนึ่งเกิดจากปัจจัยทางด้านพฤติกรรมและความนิยมของผู้ซื้อที่อยู่อาศัยที่เปลี่ยนแปลงไป
ปัจจุบันผู้ซื้อที่อยู่อาศัย
โดยเฉพาะอย่างยิ่งกลุ่มคนรุ่นใหม่และกลุ่มวัยทำงานจะหันมานิยมซื้อที่อยู่อาศัยประเภทคอนโดมิเนียมเพิ่มมากขึ้นในปัจจุบัน
ประกอบกับนโยบายกระตุ้นภาคอสังหาริมทรัพย์ของภาครัฐที่ดำเนินมาต่อเนื่องจากปี 2552
จนถึงช่วงต้นปี 2553 จึงส่งผลให้ยอดขายอสังหาริมทรัพย์มีการเจริญเติบโตอย่างสูง
ทั้งนี้ถึงแม้ว่ามาตรการกระตุ้นอสังหาริมทรัพย์ของภาครัฐดังกล่าวจะสิ้นสุดลงไป
แต่ผู้ประกอบการอสังหาริมทรัพย์ก็ยังคงทยอยเปิดตัวโครงการคอนโดมิเนียมออกสู่ตลาดอย่างต่อเนื่อง

ตารางที่ 1: จำนวนที่อยู่อาศัยทั้งหมดทั่วประเทศในปี 2548 – 2552

  ---------------- -------------- ------------ ------------ ------------ ------------
  ภาค              จำนวนที่อยู่อาศัย                                          
                   (หน่วย)                                                

                   2548           2549         2550         2551         2552

  กทม.และปริมณฑล    3,770,411      3,915,403    4,050,735    4,188,353    4,325,791

  ส่วนภูมิภาค         15,246,373     15,667,442   16,038,486   16,419,916   16,818,184

  รวมทั่วประเทศ       19,016,784    19,582,845   20,089,221   20,608,269   21,143,975
  ---------------- -------------- ------------ ------------ ------------ ------------

ที่มา : ศูนย์ข้อมูลอสังหาริมทรัพย์ (http://www.reic.or.th/index)

ตารางที่ 2: จำนวนการเปลี่ยนแปลงที่อยู่อาศัยทั้งหมดทั่วประเทศในปี 2548 – 2552

  ---------------- -------------- ----------- ---------- ---------- ----------
  ภาค              จำนวนที่อยู่อาศัย                                     
                   (ร้อยละ)                                          

                   2548           2549        2550       2551       2552

  กทม.และปริมณฑล    3.32           3.85        3.46       3.40       3.28

  ส่วนภูมิภาค         3.13           2.76        2.37       2.38       2.43

  รวมทั่วประเทศ      3.17           2.98        2.59       2.58       2.60
  ---------------- -------------- ----------- ---------- ---------- ----------

ที่มา : ศูนย์ประมวลผลการทะเบียน สำนักบริหารการทะเบียน กรมการปกครอง

ตารางที่ 3:
ตารางแสดงจำนวนที่อยู่อาศัยสร้างเสร็จและจดทะเบียนเพิ่มขึ้นในเขตกรุงเทพและปริมณฑลในปี
2548 – 2553(Q3)

  ----------------------- -------- -------- -------- -------- -------- ---------
  ประเภทที่อยู่อาศัย           2548     2549     2550     2551     2552     2553(
                                                                       Q3)*

  บ้านเดี่ยว                 46,643   42,764   38,705   34,618   28,998   22,604

  บ้านแฝด                  678      965      1,556    2,296    1,138    789

  ทาวเฮ้าส์และอาคารพาณิชย์    13,858   17,421   17,837   14,616   11,116   11,329

  อาคารชุด                 10,893   16,966   17,012   31,535   53,725   36,510

  รวมจำนวนหน่วย            72,072   78,116   75,110   83,065   94,977   71,232

  อัตราการเติบโต (ร้อยละ)    4.3      8.3      -4.45    11       14.34    9**
  ----------------------- -------- -------- -------- -------- -------- ---------

ที่มา : ศูนย์ข้อมูลอสังหาริมทรัพย์ (http://www.reic.or.th/index)

* เป็นตัวเลขประมาณการโดยศูนย์ข้อมูลอสังหาริมทรัพย์

** % การขยายตัวเปรียบเทียบ3ไตรมาสแรกของปี2553 กับ 3ไตรมาสแรกของปี
2552ซึ่งประมาณการโดยศูนย์ข้อมูลอสังหาริมทรัพย์

ตารางที่1, 2 และ3
แสดงให้เห็นการขยายตัวที่เพิ่มขึ้นของจำนวนและการเปลี่ยนแปลงที่อยู่อาศัยของทั้งประเทศ
รวมทั้งแสดงให้เห็นการขยายตัวเพิ่มขึ้นของจำนวนที่อยู่อาศัยสร้างเสร็จและจดทะเบียนในเขตกรุงเทพมหานครและปริมณฑล

เมื่อพิจารณาจากประเภทของที่อยู่อาศัยในระหว่างปี 2548 - 2550
จะพบว่ามีการขยายตัวเพิ่มขึ้นในประเภทของทาวเฮ้าส์ และอาคารชุด
โดยเฉพาะอย่างยิ่งในส่วนของอาคารชุดที่มีการขยายตัวอย่างต่อเนื่องมาตั้งแต่ปี 2548
ในขณะที่ที่อยู่อาศัยประเภทบ้านเดี่ยวมีการขยายตัวที่ชะลอตัวลงอย่างต่อเนื่อง
เนื่องจากผู้ประกอบการหลายรายได้เล็งเห็นความต้องการของผู้บริโภคที่หันมาให้ความสนใจที่อยู่อาศัยประเภทอาคารชุดเพิ่มมากขึ้น

ในปี 2551 ประเภทที่อยู่อาศัยที่ขยายตัวอย่างเห็นได้ชัดเจน คือ อาคารชุด
ซึ่งมีจำนวนยูนิตขยายตัวเพิ่มขึ้นคิดเป็นร้อยละ 85
เนื่องจากผู้ประกอบการต่างทยอยเปิดตัวโครงการอาคารชุดพักอาศัยเพื่อตอบสนองความต้องการของผู้ซื้อ
โดยเฉพาะอย่างยิ่งกลุ่มผู้ซื้อในวัยทำงาน
ทำเลที่ตั้งของโครงการจะอยู่ตามแนวเส้นทางของรถไฟฟ้าในปัจจุบันและส่วนต่อขยายในอนาคต
การขยายตัวของโครงการประเภทอาคารชุดส่งผลให้ภาพรวมที่อยู่อาศัยสร้างเสร็จและจดทะเบียน
มีอัตราการขยายตัวเพิ่มขึ้นคิดเป็นร้อยละ 11

พฤติกรรมการซื้อที่อยู่อาศัยที่เปลี่ยนไปของคนเมือง
โดยเฉพาะอย่างยิ่งคนรุ่นใหม่ซึ่งหันมานิยมซื้อที่อยู่อาศัยประเภทอาคารชุด
เนื่องจากปัจจัยทางด้านความสะดวกสบาย ลดค่าใช้จ่ายในการเดินทาง
ส่งผลให้ผู้ประกอบการอสังหาริมทรัพย์หันมาลงทุนพัฒนาอาคารชุดกันอย่างต่อเนื่อง ส่งผลให้ปี 2552
ที่อยู่อาศัยประเภทอาคารชุดมีการขยายตัวร้อยละ 70.37
ทำให้ภาพรวมภาพรวมที่อยู่อาศัยสร้างเสร็จและจดทะเบียน มีอัตราการขยายตัวเพิ่มขึ้นคิดเป็นร้อยละ
14.34

เมื่อพิจารณาอัตราการขยายตัวในไตรมาสที่3 ปี2553 เพิ่มขึ้นคิดเป็นร้อยละ 9
เมื่อเปรียบเทียบกับระยะเดียวกันของปีก่อน
โดยที่อยู่อาศัยประเภทอาคารชุดยังคงมีบทบาทสำคัญในภาคธุรกิจอสังหาริมทรัพย์
ประกอบกับนโยบายกระตุ้นการซื้อที่อยู่อาศัยของภาครัฐ
ส่งผลให้มีโครงการอาคารชุดทยอยเปิดตัวออกสู่ตลาดอย่างต่อเนื่อง

ตารางที่ 4: เงินให้กู้ยืมเพื่อที่อยู่อาศัยส่วนบุคคลของสถาบันการเงินในปี 2548 – 2553(Q3)

หน่วย : ล้านบาท

  ------------------------------ ----------- ----------- ----------- ----------- ----------- -----------
  สถาบัน / ปี พ.ศ.                 2548        2549        2550        2551        2552        2553( Q3 )

  ธนาคารพาณิชย์                    2,358,258   2,627,011   2,927,103   3,299,313   3,660,628   3,112,112

  สถาบันการเงินเฉพาะกิจที่รับฝากเงิน    2,217,979   2,518,705   2,804,919   2,900,907   2,880,482   2,300,969

  บริษัทเงินทุนและบริษัทเงินทุนหลักทรัพย์   18,993      4,455       3,281       2,844       2,281       1,454

  บริษัทเครดิตฟองซิเอร์               433         440         194         242         291         322

  ธุรกิจประกันภัย                    15,767      16,726      18,517      20,855      18,915      0

  รวม                            4,611,430   5,167,337   5,754,014   6,224,159   6,562,597   5,414,857

  อัตราการเติบโต (ร้อยละ)           18.82       12.05       11.35       8.17        5.44        11.72*
  ------------------------------ ----------- ----------- ----------- ----------- ----------- -----------

ที่มา : ธนาคารแห่งประเทศไทย (สถิติ/สถิติเศษฐกิจและการเงิน / การเงินและการธนาคาร)

(http://www.bot.or.th/Thai/Statistics/EconomicAndFinancial/MoneyAndBanking/Pages/index.aspx#)

* % การขยายตัวเปรียบเทียบ3ไตรมาสแรกของปี2553 กับ 3ไตรมาสแรกของปี 2552

ตารางที่ 4 แสดงให้เห็นการขยายตัวของสินเชื่อเพื่อที่อยู่อาศัยส่วนบุคคลของสถาบันการเงิน
โดยในปี 2551 – 2552 การปล่อยสินเชื่อเพื่อที่อยู่อาศัยของสถาบันการเงินชะลอตัวลง
เนื่องจากได้รับผลกระทบจากปัจจัยทางด้านการชะลอตัวของเศรษฐกิจเป็นสำคัญ
ประกอบกับภาวะเงินเฟ้อ และราคาน้ำมันซึ่งปรับราคาสูงขึ้น ส่งผลต่อการลงทุนของภาคเอกชน
และการใช้จ่ายของบุคคลที่ลดลง

จากภาวะเศรษฐกิจชะลอตัวดังกล่าว ทำให้ภาคอสังหาริมทรัพย์ได้รับผลกระทบ
โดยสถาบันการเงินมีมาตรการและความระมัดระวังต่อการอนุมัติสินเชื่ออย่างเข้มงวด
ประกอบกับผู้บริโภคชะลอการซื้อที่อยู่อาศัยและระมัดระวังในการใช้จ่ายเพื่อรอดูทิศทางของภาวะเศรษฐกิจ

อย่างไรก็ตามในช่วงปี 2553 ภาครัฐมีนโยบายกระตุ้นเศรษฐกิจในส่วนของภาคอสังหาริมทรัพย์
ส่งผลให้ผู้ประกอบการสามารถขายโครงการที่มีอยู่ได้อย่างต่อเนื่อง
โดยเฉพาะมาตรการทางด้านภาษีการโอน ซึ่งเป็นมาตรการกระตุ้นให้ผู้ซื้อ
ตัดสินใจซื้อโครงการเร็วขึ้นเนื่องจากได้รับประโยชน์ทางด้านภาษี
ทำให้ลดค่าใช้จ่ายในการซื้อที่อยู่อาศัยให้ตนเองได้มาก

ตารางที่ 5: เครื่องชี้ภาวะอสังหาริมทรัพย์

+------------------------------------+----------+----------+----------+
|                                    | 2551     | 2552     | 2553(Q3) |
+------------------------------------+----------+----------+----------+
| มูลค่าการซื้อขายที่ดินทั้งประเทศ (ล้านบาท)   | 673,710  | 661,196  | 664,913  |
|                                    |          |          |          |
| % การเปลี่ยนแปลง                     | 13.14    | -1.86    | 36.35    |
+------------------------------------+----------+----------+----------+
| ที่อยู่อาศัยสร้างเสร็จจดทะเบียนเพิ่มใน กทม.  | 4.72     | 22.19    | 9.31     |
| และปริมณฑล (หน่วย)                   |          |          |          |
|                                    | 26,309   | 21,634   | 18,005   |
| % การเปลี่ยนแปลง                     |          |          |          |
|                                    | 29,681   | 53,725   | 36,510   |
| -   บ้านจัดสรร                       |          |          |          |
|                                    | 21,736   | 19,618   | 16,717   |
| -   แฟลต/ อาคารชุด                  |          |          |          |
|                                    |          |          |          |
| -   บ้านสร้างเอง                     |          |          |          |
+------------------------------------+----------+----------+----------+

หมายเหตุ : 1. %การเปลี่ยนแปลงจากระยะเดียวกันของปีก่อน

  2. มูลค่าการซื้อขายที่ดินและสิ่งปลูกสร้างทั้งประเทศ
  ธปท.ประมาณการโดยใช้การคำนวณย้อนกลับจากค่าธรรมเนียมจดทะเบียนสิทธิและ

  นิติกรรมที่จัดเก็บได้ ซึ่งจำแนกออกเป็นร้อยละ 2 และร้อยละ 0.01

ที่มา : .ธนาคารแห่งประเทศไทย (สถิติ/สถิติเศษฐกิจและการเงิน/ดัชนีและเครื่องชี้เศรษฐกิจ/
เครื่องชี้อสังหาริมทรัพย์)

(http://www.bot.or.th/Thai/Statistics/EconomicAndFinancial/EconomicIndices/Pages/StatPropertyIndicators.aspx)

ตารางที่ 5 แสดงเครื่องชี้ภาวะอสังหาริมทรัพย์ ในปี 2551 – 2553(Q3) ซึ่งจากการพิจารณา
การจดทะเบียนที่อยู่อาศัยสร้างเสร็จในเขตกรุงเทพฯ และปริมณฑลตั้งแต่ปี 2551 – 2552
ที่อยู่อาศัยประเภทอาคารชุดมีอัตราการขยายตัวเพิ่มขึ้นมากจากปี 2551 ส่งผลให้ในภาพรวมปี 2552
มีอัตราการขยายตัวเพิ่มขึ้นจากปีก่อนร้อยละ 22.19
การขยายตัวของที่อยู่อาศัยประเภทคอนโดมิเนียมยังมีอย่างต่อเนื่องมาถึงปี 2553
ส่งผลให้ที่อยู่อาศัยสร้างเสร็จและจดทะเบียนในภาพรวมของไตรมาส3 ปี2553
ขยายตัวเพิ่มขึ้นจากระยะเดียวกันของปี2552 ร้อยละ 9.31

จากข้อมูลที่ปรากฎแสดงให้เห็นว่าผู้ประกอบการอสังหาริมทรัพย์หันมาพัฒนาโครงการอาคารชุดเพิ่มมาก
เพื่อตอบสนองความต้องการของผู้ซื้อ
ซึ่งปรับเปลี่ยนพฤติกรรมการการซื้อที่อยู่อาศัยเป็นอาคารชุดมากขึ้นเรื่อยๆ
โดยเฉพาะในกลุ่มผู้ซื้อคนรุ่นใหม่ที่คำนึงถึงปัจจัยทางด้านความสะดวกสบาย
และลดภาระค่าใช้จ่ายในการเดินทาง ใกล้สถานที่ทำงาน และแหล่งธุรกิจ
มาประกอบการตัดสินใจในการพัฒนาโครงการ
ทั้งนี้จากพฤติกรรมการซื้อที่อยู่อาศัยเป็นอาคารชุดมากขึ้นเรื่อยๆนั้น
ส่งผลให้ผู้ประกอบการอสังหาริมทรัพย์ต่างลงทุนซื้อที่ดินเพื่อก่อสร้างโครงการเพิ่มมากขึ้น

กล่าวโดยสรุปภาวะอุตสาหกรรมของธุรกิจอสังหาริมทรัพย์
ในรอบปีที่ผ่านมาได้รับปัจจัยบวกจากการเติบโตของที่อยู่อาศัยประเภทคอนโดมิเนียม
ประกอบกับมาตรการกระตุ้นภาคอสังหาริมทรัพย์ของรัฐบาล
อย่างไรก็ตามในด้านสถาบันการเงินก็มีความระมัดระวังต่อการอนุมัติสินเชื่อเพื่อที่อยู่อาศัยมากขึ้น
นอกจากนี้เริ่มที่จะมีความกังวลในส่วนของภาวะฟองสบู่ที่อาจจะกลับมาเกิดขึ้นอักครั้งในภาคอสังหาริมทรัพย์
ประกอบกับปัญหาทางด้านการเมืองและภาวะเศรษฐกิจที่ยังคงไม่ฟื้นตัวอย่างเต็มที่
จึงยังคงเป็นปัจจัยเสี่ยงที่จะส่งผลต่อการเติบโตของภาคธุรกิจอสังหาริมทรัพย์

ภาวะการแข่งขัน

การแข่งขันในธุรกิจอสังหาริมทรัพย์ในปี 2553 ที่ผ่านมา ส่วนใหญ่ยังคงมีจุดขายไม่แตกต่างกันมากนัก
การพัฒนาโครงการเพื่อรองรับความต้องการของผู้ซื้อที่อยู่อาศัยยังคงอยู่ในทำเลใกล้แนวรถไฟฟ้า
ที่อยู่อาศัยประเภทคอนโดมิเนียมเป็นโครงการที่ได้รับความนิยมมากที่สุดในปีที่ผ่านมา

อย่างไรก็ตามทำเลบริเวณในตัวเมืองที่เหมาะสำหรับพัฒนาโครงการคอนโดมิเนียมเริ่มหายากและมีราคาเพิ่มสูงขึ้นมาก
จึงส่งผลให้ผู้ประกอบการเริ่มหันมาพัฒนาโครงการในพื้นที่รอบนอก
บริเวณชานเมืองและตามแนวรถไฟฟ้าที่กำลังจะก่อสร้างในอนาคต

ทั้งนี้จากปัจจัยบวกที่ได้รับจากมาตรการกระตุ้นภาคอสังหารมิทรัพย์ของภาครัฐที่ดำเนินมาต่อเนื่องจนถึงช่วงต้นปี
2553 ส่งผลให้ผู้ต้องการซื้อที่อยู่อาศัยตัดสินใจซื้อเร็วขึ้น ซึ่งในช่วงระยะเวลาดังกล่าวนั้น
ทำให้ผู้ประกอบการเร่งระบายโครงการที่มีอยู่
โดยใช้การแข่งขันทางด้านการตลาดมากระตุ้นยอดขายทดแทนจุดขายทางด้านทำเลที่ไม่มีความแตกต่างกันมากนัก

เนื่องจากทำเลบริเวณตัวเมืองสำหรับพัฒนาโครงการคอนโดมิเนียมเริ่มหายากดังกล่าว
ประกอบกับผู้ประกอบการเริ่มให้ความสำคัญกับทำเลรอบชานเมือง
เพื่อรองรับการพัฒนาแนวรถไฟฟ้าแอร์พอร์ตลิงค์และเส้นทางรถไฟฟ้าส่วนต่อขยายเข้าตัวเมือง เช่น
วงแหวน-อ่อนนุช , ราชพฤกษ์-พระราม 5
ส่งผลให้ผู้ประกอบการเริ่มให้ความสำคัญและวางแผนพัฒนาอสังหาริมทรัพย์เพื่อรองรับการขยายตัวดังกล่าว
ดังนั้นจึงคาดว่าโครงการอสังหาริมทรัพย์ประเภทบ้านเดี่ยว และทาวเฮ้าส์
ในบริเวณดังกล่าวจะมีการแข่งขันเปิดตัวเพิ่มขึ้นในปี 2554

บริษัทฯ ดำเนินการเป็นผู้พัฒนาและจำหน่ายบ้านเดี่ยว ห้องชุด และทาวน์เฮ้าส์
โดยมีคู่แข่งขันของบริษัทฯ ตามทำเลที่ตั้งโครงการ ประกอบด้วย

+----------+------+----------+---------+------+--------+------------+
| Ever     |      |          | คู่แข่งตาม |      |        |            |
| land     |      |          | L       |      |        |            |
|          |      |          | ocation |      |        |            |
+----------+------+----------+---------+------+--------+------------+
| โครงก    | จ    | ราคาเฉลี่ย | โครงกา  | จ    | รา     |            |
| ารและที่ตั้ง | ำนวน | / ยูนิต    | รและที่ตั้ง | ำนวน | คาเฉลี่ย |            |
|          | ยูนิตท |          |         | ยูนิตท | / ยูนิต  |            |
|          | ั้งหมด |          |         | ั้งหมด |        |            |
+----------+------+----------+---------+------+--------+------------+
| มายวิลล่า  | อ    | อาคาร A  | เ       | -    | ชั้นที่15: | มีคู่แ        |
| (        | าคาร | ตรม.     | รสซิเด้นซ์ |      | 36,290 | ข่งที่มีผลิตภัณฑ |
| คันทร     | A 10 | 25,000 - | คอน     |      | บา     | ์ใกล้เคียงกับข |
| ี่คอมเพล็กซ์ | ยูนิต  | 28,000   | โดมิเนียม |      | ท/ตรม. | องบริษัทเพียง |
| )        |      | บาท      |         |      |        | 1          |
|          | อ    |          |         |      | ชั้นที่17: | โค         |
| อาคาร A  | าคาร | อาคาร B  |         |      | 31,450 | รงการเท่านั้น |
|          | B 57 | ตรม.     |         |      | บา     | ดังนั้น       |
| มายวิลล่า  | ยูนิต  | 21,000 - |         |      | ท/ตรม. | จึงคาดว่าภ   |
| (        |      | 23,000   |         |      |        | าวะการแข่งข |
| คันทร     | อ    | บาท      |         |      | ชั้นที่19: | ันอยู่ในระดับท |
| ี่คอมเพล็กซ์ | าคาร |          |         |      | 29,838 | ี่ไม่ค่อยรุนแรง |
| )        | C    | อาคาร C  |         |      | บา     | อ          |
|          | 205  | ตรม.     |         |      | ท/ตรม. | ีกทั้งยังได้เปร |
| อาคาร B  | ยูนิต  | 21,000 - |         |      |        | ียบในเรื่องโป |
| และ C    |      | 2        |         |      |        | รโมชั่นที่มีควา |
|          |      | 6,000บาท |         |      |        | มน่าสนใจกว่า |
+----------+------+----------+---------+------+--------+------------+
|          |      |          | บา      | -    | 31,000 |            |
|          |      |          | งนาเพลส |      | บา     |            |
|          |      |          |         |      | ท/ตรม. |            |
+----------+------+----------+---------+------+--------+------------+
| มายโฮม   | 194  | 2        | -       | 252  | ท      | ภาว        |
| -เทพารักษ์ |      | .40-3.80 | ธนาภิรมย์ |      | าวเฮ้าส์ | ะการแข่งขันค |
|          |      | ล้านบาท   | ศ       | 157  | 2.     | ่อนข้างสูงมาก |
| (ค       |      |          | รีนครินทร์ |      | 45-2.8 | เนื่องจากคู่แข |
| ันทรี่วิลเลจ |      |          | -       | 140  | ล้านบาท | ่งมีสินค้าที่ค่อน |
| เทพารักษ์) |      |          |         |      |        | ข้างจูงใจผู้ซื้อ |
|          |      |          | วงแหวน  | 102  | ทา     | อ          |
|          |      |          |         |      | วน์เฮ้าส์ | าทิรูปแบบบ้าน |
|          |      |          | -       |      | 3.49   | ขนาดพื้นที่แล  |
|          |      |          | ทาวน์พลัส |      | ล้านบาท | ะราคาที่มีควา |
|          |      |          | เทพารักษ์ |      |        | มใกล้เคียงกัน |
|          |      |          |         |      | ทา     | แต่ท        |
|          |      |          | -       |      | วน์เฮ้าส์ | ำเลที่ตั้งโครง |
|          |      |          | บ้านใหม่  |      | 2.79   | การของบริษัท |
|          |      |          | เทพารักษ |      | ล้านบาท | อยู่ติดถนนใหญ่ |
|          |      |          | ์-วงแหวน |      |        | ดังนั้นจึงถ    |
|          |      |          |         |      | ทา     | ือเป็นข้อได้เป |
|          |      |          | -       |      | วน์เฮ้าส์ | รียบของบริษัท |
|          |      |          | พ       |      | 2.79   | น          |
|          |      |          | ฤกษาวิลล์ |      | ล้านบาท | อกจากนั้นราค |
|          |      |          | 9       |      |        | าขายบ้านของ |
|          |      |          | ศร      |      |        | บริษัทอยู่ที่ระด |
|          |      |          | ีนครินทร์- |      |        | ับราคาต่ำกว่า |
|          |      |          |         |      |        | 3 ล้านบาท   |
|          |      |          | เทพารักษ์ |      |        | จ          |
|          |      |          |         |      |        | ึงยังเป็นที่ต้อง |
|          |      |          |         |      |        | การของกลุ่มล |
|          |      |          |         |      |        | ูกค้าเป้าหมาย |
+----------+------+----------+---------+------+--------+------------+
|          |      |          | -       | -    | บ      |            |
|          |      |          | โครงก   |      | ้านเดี่ยว |            |
|          |      |          | ารชวนชื่น | 140  | 2.8    |            |
|          |      |          | ศร      |      | 3-3.20 |            |
|          |      |          | ีนครินทร์- |      | ล้านบาท |            |
|          |      |          |         |      |        |            |
|          |      |          | เทพารักษ์ |      | บ      |            |
|          |      |          |         |      | ้านเดี่ยว |            |
|          |      |          | -       |      | 4.65   |            |
|          |      |          | โครงก   |      | ล้านบาท |            |
|          |      |          | ารศุภาลัย |      |        |            |
|          |      |          | วิลล์     |      |        |            |
|          |      |          |         |      |        |            |
|          |      |          | สุขุมว    |      |        |            |
|          |      |          | ิท107(ซ. |      |        |            |
|          |      |          | แบริ่ง58) |      |        |            |
+----------+------+----------+---------+------+--------+------------+
| มายโฮม   | (    | 2.90 –   | โครง    | 308  | 4.3    | มีการแข่ง    |
| -สุวินทวงศ์ | อย   | 4.30     | การภัสสร | ยูนิต  | 0-6.80 | ขันค่อนข้างสูง |
|          | ู่ระหว | ล้านบาท   | 13      |      | ล้านบาท | อย่างไรก็ตา  |
|          | ่างก่อ |          |         |      |        | มเนื่องจากโค |
|          | สร้าง |          | ถนน     |      |        | รงการอยู่ติดถ |
|          | )    |          | สุวินทวงศ์ |      |        | นนสุวินทวงศ์จ |
|          |      |          | หนองจอก |      |        | ึงเป็นข้อได้เป |
|          |      |          |         |      |        | รียบของบริษัท |
|          |      |          |         |      |        | ทั้งนี้ราคาข   |
|          |      |          |         |      |        | ายบ้านของบร |
|          |      |          |         |      |        | ิษัทอยู่ระหว่าง |
|          |      |          |         |      |        | 3-5 ล้านบาท |
|          |      |          |         |      |        | ซึ่งตรงกับค   |
|          |      |          |         |      |        | วามต้องการข |
|          |      |          |         |      |        | องลูกค้าเป้าห |
|          |      |          |         |      |        | มายของบริษัท |
+----------+------+----------+---------+------+--------+------------+
|          |      |          | บ้า      | 700  | 3.1    |            |
|          |      |          | นปาริชาติ | ยูนิต  | 5-5.40 |            |
|          |      |          | สุวรรณภูมิ |      | ล้านบาท |            |
|          |      |          |         |      |        |            |
|          |      |          | ถนน     |      |        |            |
|          |      |          | สุวินทวงศ์ |      |        |            |
|          |      |          | หนองจอก |      |        |            |
+----------+------+----------+---------+------+--------+------------+
|          |      |          | ปรีชา    | -    | 2.7    |            |
|          |      |          | สุวินทวงศ์ |      | 0-4.55 |            |
|          |      |          |         |      | ล้านบาท |            |
|          |      |          | ถนน     |      |        |            |
|          |      |          | สุวินทวงศ์ |      |        |            |
|          |      |          | หนองจอก |      |        |            |
+----------+------+----------+---------+------+--------+------------+

ทั้งนี้บริษัทฯ มีข้อได้เปรียบกว่าคู่แข่งในส่วนของการพัฒนาโครงการใหม่ของบริษัทฯ
เพื่อให้เป็นแหล่งชุมชนขนาดใหญ่ ที่มีความครบครันของสิ่งอำนวยความสะดวกมากที่สุด เช่น
โรงเรียน นับเป็นการสร้างความแตกต่างจากโครงการของคู่แข่งขัน

  เพื่อรองรับภาวะการแข่งขันในอุตสาหกรรม บริษัทฯ ได้มีการกำหนดแนวทางการบริหารดังนี้

การเลือกทำเลที่ตั้งของโครงการ
เนื่องจากทำเลที่ตั้งของโครงการถือเป็นปัจจัยในการพิจารณาอันดับต้น ๆ ของผู้ที่ต้องการที่อยู่อาศัย
ดังนั้นบริษัทฯ จะเลือกทำเลที่ตั้งของโครงการต่าง ๆ ของบริษัทฯ ที่ตั้งอยู่ในทำเลที่ได้รับความนิยม
และมีการคมนาคมสะดวก

การกำหนดราคาที่เหมาะสม ราคายังคงเป็นปัจจัยหนึ่งที่ผู้บริโภคใช้ประกอบการตัดสินใจซื้อบ้าน
บริษัทฯ จึงมีนโยบายที่จะกำหนดราคาให้เหมาะสมและเป็นธรรม
เพื่อให้ผู้บริโภคเกิดความพึงพอใจกับประโยชน์และสิ่งต่าง ๆ
ที่ได้รับจากการซื้อบ้านที่อยู่อาศัยของบริษัทฯ

คุณภาพและรูปแบบของบ้าน บริษัทฯ ให้ความสำคัญในการเลือกใช้วัสดุที่มีคุณภาพได้มาตรฐาน
การควบคุมดูแลการก่อสร้างโดยผู้เชี่ยวชาญของบริษัทฯ
เพื่อให้คุณภาพของบ้านเป็นไปตามมาตรฐานที่บริษัทฯ กำหนดไว้ สำหรับในส่วนของรูปแบบบ้านนั้น
บริษัทฯ จะเน้นในเรื่องของรูปแบบบ้านที่ทันสมัยควบคู่กับประโยชน์ใช้สอย โดยรูปแบบบ้านของบริษัทฯ
จะมีส่วนช่วยสร้างความแตกต่างในตัวสินค้าของบริษัทฯ จากบริษัทคู่แข่ง

4.5 วัตถุดิบและผู้จำหน่าย

- วัตถุดิบหลักของบริษัทฯ จะประกอบด้วยที่ดิน และวัสดุก่อสร้างซึ่งบริษัทฯ
ได้ให้ความสำคัญอย่างมากต่อการพัฒนาโครงการ โดยปัจจัยที่นำมาพิจารณาในการซื้อที่ดิน ได้แก่
ทำเลที่ตั้ง ระบบสาธารณูปโภค สภาพสิ่งแวดล้อมรอบ ๆ โครงการ โดยบริษัทฯ
จะเน้นการพัฒนาโครงการเดิม และที่ดินที่มีอยู่ให้แล้วเสร็จ นอกจากนี้บริษัทฯ
ยังมีแผนจัดซื้อที่ดินเพื่อขยายโครงการอื่น ๆ รวมถึงที่ดินในทำเลที่มีศักยภาพสูง
เพื่อประโยชน์ในการดำเนินธุรกิจของบริษัทฯ ในอนาคต โดย ณ ปัจจุบัน บริษัทฯ
ยังมีที่ดินเปล่าที่อยู่ระหว่างการเตรียมการพัฒนา ที่จ.เชียงใหม่ ซึ่งบริษัทฯ
คาดว่าจะสามารถรองรับการขยายงานของบริษัทฯ ได้อีกประมาณ 3-5 ปี

- ด้านการก่อสร้าง บริษัทฯ จะทำการว่าจ้างผู้รับเหมาในระบบงานต่าง ๆ
ในการดำเนินการก่อสร้าง ให้เป็นไปตามแบบของบริษัทฯ โดยจะมีวิศวกรและสถาปนิกของบริษัทฯ
คอยตรวจสอบ ดูแล ควบคุมงาน ให้เป็นไปตามรูปแบบที่กำหนดไว้เป็นระยะ ๆ
ตลอดช่วงการพัฒนาโครงการ
และในบางโครงการก็จะมีการว่าจ้างบริษัทที่ปรึกษามาช่วยทำการตรวจสอบและควบคุมการก่อสร้างด้วย

- บริษัทฯ จะพิจารณาคัดเลือกผู้รับเหมาที่มีความชำนาญและมีความพร้อมในการดำเนินการก่อสร้าง
เพื่อให้ได้ผลงานที่มีคุณภาพเป็นไปตามมาตรฐานของการก่อสร้างที่บริษัทฯ ได้กำหนดไว้
และต้องให้แล้วเสร็จตามแผนงานการก่อสร้างที่ได้วางไว้แล้วด้วย ซึ่งโดยส่วนใหญ่แล้วบริษัทฯ
จะเลือกใช้ผู้รับเหมาที่บริษัทฯ เคยว่าจ้างมาในอดีตและมีผลงานเป็นที่น่าพอใจ
ซึ่งปัจจุบันจะมีอยู่ประมาณ 5 – 6 บริษัท

4.6 ผลกระทบต่อสิ่งแวดล้อม

ไม่มี

4.7 ประวัติการทำผิดและแนวทางการแก้ไข

  ไม่มี

8.  งานที่ยังไม่ได้ส่งมอบ ณ 31 ธันวาคม 2553

[TABLE]